Le Mespris de la vie et consolation contre la mort/« Le navire est basti pour naviger au port »
# Le Mespris de la vie et consolation contre la mort/« Le navire est basti pour naviger au port »

### CCLXIIII.

Le navire est basti pour naviguer au port, Et non pour s'arrester en une mesme place : DIEU t'a fait pour surgir dans le haure de grace Non pour vivre en plaisir courant à tout desbort

Le navire vogant flotte du Sus au Nort Et ne laisse apres soy signe aucun de sa trace : Nostre caduque vie en grand vitesse passe, Et ne reste de nous memoire apres la mort :

A beaucoup de danger la navire est sujette, Au combas, aus fracas, au vent, à la tempeste, Aus ruses du coursaire, au peril du rocher

Mais la condition de ceste pauvre vie De beaucoup plus de maus sans cesse est poursuivie, Parant aus traistres cous du Diable & de la chair.

